Eelnõu

**NARVA LINNAVOLIKOGU**

**OTSUS**

Narva \*\*.\*\*.2020. a nr \*\*\*\*

**Narva Linnavolikogu 09.06.2016. a otsuse nr 184 *„Projekti „Pimeaia pargi rekonstrueerimine, II etapp“ teostaja määramine, sildfinantseerimise ja omafinantseeringu kinnitamine“* muutmine**

1. **ASJAOLUD JA MENETLUSE KÄIK**

Narva Linnavolikogu 09.06.2016. a otsusega nr 184 *„Projekti „Pimeaia pargi rekonstrueerimine, II etapp“* *teostaja määramine, sildfinantseerimise ja omafinantseeringu kinnitamine“* kinnitati Narva Linna Arenduse ja Ökonoomika Amet (reg. nr. 75029524) projekti teostajaks ning kinnitati omafinantseering summas 177 017 eurot ja sildfinantseering summas 100 000 eurot.

18.05.2017. a Narva Linnavolikogu otsusega nr 28 muudeti Narva Linnavolikogu 09.06.2016. a otsust nr 184 ja kinnitati sildfinantseering summas 887 487 eurot.

17.08.2017. a Narva Linna Arenduse ja Ökonoomika Amet sõlmis töövõtulepingu ettevõttega Sinear OÜ (registrikood: 11496671, pankrotis) Narva Pimeaia rekonstrueerimiseks. Esialgse ajakava järgi planeeriti ehitustööd teostada 2018. a septembri lõpuks, kuid ettenägematute asjaolude[[1]](#footnote-1) ilmnemise tõttu ehitustööde käigus, pikendati ehitustööde töövõtulepingut kuni 14.06.2019. a.

19.12.2018. a kohtumäärusega nr 2-18-16419 kuulutati välja ehitustööde peatöövõtja Sinear OÜ pankrot. Võlausaldajate üldkoosolekul otsustati, et pankrotis olev ettevõte on võimeline hankelepinguga võetud kohustusi täitma ning kokkulepitud tähtajaks ehitustööd lõpetama.

2019. a algusest alates käisid läbirääkimised, konsultatsioonid ja kooskõlastused pankrotihalduri ja Riigi Tugiteenuste Keskuse osavõtul ehitustööde lõpetamise eesmärgil Sinear OÜ (pankrotis) alltöövõtjate abil. Vaatamata Narva Linna Arenduse ja Ökonoomika Ameti korduvatele pöördumisetele peatöövõtjale kiiremas korras ehitustööde lõpetamiseks, Sinear OÜ (pankrotis) hankelepingust tulenevaid kohustusi ei täitnud, mistõttu 14.06.2019. a esitati trahvihoiatus koos nõudega lõpetada ehitustööd. Kuna peatöövõtja viimatinimetatud pöördumisele ei reageerinud, ütles tellija hankelepingu üles 02.07.2019. a koos leppetrahvi nõudega ja nõudis teostatud tööde täitedokumentatsiooni esitamist.

2019. a augustikuus esitatud täitedokumentatsiooni kontrollimisel selgus, et see on puudulik ja uue ehitustööde hanke läbiviimiseks on vaja teostada ehitustööde audit Narva Pimeaia pargis teostamata/mittenõuetekohaselt teostatud tööde mahtude määramiseks.

2019. a sügisel läbiviidud hange auditi teostaja leidmiseks tunnistati nurjunuks vaatamata sellele, et hinnapäringud saadeti 38 ettevõttele, kellelt ei laekunud mitte ühtegi pakkumust. Hanke nurjumise tõttu sõlmiti 19.12.2019. a leping auditi tegemiseks Ehitusekspert Teet Sepaste OÜ-ga. Ehitusplatsil geodeetiliste andmete täpsustamiseks oli läbi viidud hange ja teostati geodeetilisi mõõdistustöid.

Objektiivsetel asjaoludel (ekspertiisi suur maht, mitmesuguste täiendavate päringute esitamine erinevatele ehitusel osalenud isikutele või tarnijatele, sertifikaatide puudumine, teede täiendav geodeetiliste mõõdistuste tegemine jne) sai auditi aruanne valmis 14.05.2020. a ning vastavalt auditi tulemustele teostamata ehitustööde maht moodustab *ca* 35% tööde üldmahust.

2020.aastal avaldati riigihangete registris järgmised riigihanked:

* 12.06.2020. a „Narva Pimeaia rekonstrueerimistööde lõpetamine“, viitenumber 219028 ja
* 16.07.2020. a „Narva Pimeaia rekonstrueerimise omanikujärelevalve teenused“, viitenumber 224652.

Mõlemad eelnimetatud riigihanked tunnistati nurjunuks, kuna kõik laekunud pakkumused ületasid oluliselt hangete eeldatavaid maksumusi.

Seoses sellega, et puudub võimalus projekti eelarves olemasolevate rahaliste vahenditega teostada vajalikke rekonstrueerimistöid (sh tellida omanikujärelevalve teenused) ja saavutada projekti eesmärki, tuleb Narva Linnavolikogu otsusega suurendada omafinantseeringu summat kuni 387 753 euroni aastateks 2016-2021. Projekti omafinantseerimise ja sildfinantseerimise summad aastate lõikes kajastatakse Narva linna arengukavas vastavalt kohaliku omavalitsuse korralduse seaduse (edaspidi KOKS) § 37 ülaindeksiga 1 lg-le 2, mille järgi arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.

Projekti „Pimeaia pargi rekonstrueerimine, II etapp“ mitterealiseerumisel ülalmainitud asjaolude tõttu tuleb muuta ka projekti eeldatavat lõpptähtaega. Arvestades, et teostamata ehitustööde lõpetamiseks on planeeritud 8 kuud (koos kasutusloa saamisega), on projekti realiseerimise lõpptähtajaks planeeritud 2021. aasta.

Eeltoodust tulenevalt tuleb muuta Narva Linnavolikogu 09.06.2016. a otsuse nr 184 punktides 3.3 ja 3.5 kajastatud projekti omafinantseeringu ja sildfinantseerimise summasid koos projekti perioodiga ning lisada otsuse resolutsiooni punkti numbriga 3.6 omafinantseeringu ja sildfinantseeringu summade kajastamise kohta aastate lõikes Narva linna arengukavas ja eelarvestrateegias (*juhul, kui aasta lõpus jäävad kasutamata vahendid, viiakse see üle järgmisele aastale*).

1. **ÕIGUSLIKUD ALUSED**

2.1. Vastavalt KOKS § 22 lg 1 p-le 8 kuulub volikogu ainupädevusse laenude ja teiste varaliste kohustuste võtmine.

2.2. Vastavalt KOKS § 37 ülaindeksiga 1 lg-le 2 on arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.

1. **OTSUS**

Muuta Narva Linnavolikogu 09.06.2016. a otsuse nr 184 *„Projekti „Pimeaia pargi rekonstrueerimine, II etapp“* teostaja määramine, sildfinantseerimise ja omafinantseeringu kinnitamine“ punkte 3.3 ja 3.5 alltoodud redaktsioonis ning lisada täiendav punkt 3.6:

„3.3 Kinnitada projekti „Pimeaia pargi rekonstrueerimine, II etapp“ omafinantseeringuks aastatel 2016-2021 kokku kuni 387 753 eurot.“

„3.5 Kinnitada projekti „Pimeaia pargi rekonstrueerimine, II etapp“ sildfinantseeringuks aastatel 2016-2021 kokku kuni 955 746 eurot.“

„3.6 „Projekti omafinantseerimise ja sildfinantseerimise summad aastate lõikes kajastada Narva linna arengukavas ja eelarvestrateegias.“

**4. RAKENDUSSÄTTED**

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Irina Janovitš

Linnavolikogu esimees

1. Ehitustööde käigus olid tuvastatud geodeetiliste mõõdistuste ebatäpsused, mis olid tehtud enne ehitustööde riigihanke läbiviimist ning mis tõi kaasa palju põhiprojekti muudatusi ja ümber projekteerimisi koos kõikide vajalikute instantsidega (sh Keskkonnaamet) kooskõlastamisega. Lisaks sellele oli tekkinud vajadus teostada ettenägematuid arheoloogilisi uuringuid, mille tõttu ehitustööd ajutiselt peatati. Ilmastikutingimustest sõltuvalt ei olnud võimalik teostada talvekuudel järgmisi ehitustöid: betoonitööd, täringukivide paigaldamine betoonisegule, lillede istutamine, peenarde tegemine, treppide ehitamine, haljastustööd, trepipiirete paigaldamine, lillevaaside paigaldamine, puukaitserestide paigaldamine. [↑](#footnote-ref-1)